# **ÉPÍTÉSZETI MŰSZAKI LEÍRÁS**

| TÁRGY | SZTE GYTK Semmelweis Kollégium volt orvosi rendelő és Kollégium Hungarikum lakás helyén szemináriumi helyiségek kialakítása |
| --- | --- |
| MŰSZAKI ELLENŐR | Csapi Zsolt |
| DÁTUM | Szeged, 2014. június hó |

**1. Előzmények**

A Kollégium Hungarikum lakás a tervek készítésekor még lakott, de a kivitelezés időszakára kiürül. Az orvosi rendelő jelenleg üres, gyógyászati tevékenység nem folyik benne.

Jelen dokumentáció a kollégium magasföldszinti az utcáról önállóan megközelíthető 141 m2-es területeinek átalakítására, felújítására készült.

**2. A meglévő terület átalakítása**

A Szeged, Semmelweis u. 4. szám alatti SZTE GYTK Semmelweis Kollégiumban a volt orvosi rendelő és Kollégium Hungarikum lakás helyén új 20 és 25 fős szemináriumi helyiség, egy szakkollégiumi szoba, új vizesbokk és előtér kerül kialakítása.

**3. Bontási munkák**

3.1 Épületszerkezetek

A folyosó és a vizesbokk határoló falain kívül az össze válaszfalat el kell bontani. Az így kialakult helyiségekben a padló és falburkolatokat ill. a tapétát el kell bontani. Kibontásra kerülnek a belső és a homlokzati nyílászárók.

3.2 Gépészet

a szakági dokumentáció részletezettsége szerint.

3.3 Elektromosság

a szakági dokumentáció részletezettsége szerint.

**4. Az alkalmazott anyagok, szerkezetek**

4.1 Falazatok

A vizesblokk bővítéséhez építendő válaszfal 10 cm vtg. válaszfallapokból, cementes mészhabarcsba épített válaszfal.

Homlokzati ablakok és belső ajtók nyílás befalazása kisméretű tömör tégla 50x120x65 mm I.o. Hf5-mc, falazó, cementes mészhabarcs

4.2 Padlóburkolatok

Hidegpadlók: (vizesblokk, előtér folyosó) a meglévő 30x30 cm gresslapokból hálós fúgakiosztással készülő padló, saját anyagából rakott 10 lábazati sávval készülnek.

Melegpadló (szemináriumi termek, szakkollégiumi szoba) csaphornyos parkettából, kiegyenlített aljzatra ragasztva, nedvességre kevésbé érzékeny fafajtából, halszálka mintába rakva, csiszolva, lakkozva.

4.3 Burkolatok, felületképzések

Csempeburkolatot terveztünk a vizes helyiségek padlóburkolat és mennyezet közötti teljes felületén, 15x20 cm-es lapokból, az Építtető által meghatározott színben.

Festések belső felületeken 2 rtg diszperziós festékkel, a szükséges glettelésekkel, gipszelésekkel.

Homlokzaton, a szükséges homlokzati vakolat javítások után szilikát kötőanyagú, vízbázisú színes (Építtető által meghatározott színű) homlokzati festékkel.

4.4 Nyílászárók

Belső ajtók

A 2 db WC, a 2 db szemináriumi terem és a szakkollégiumi szoba ajtajait a meglévő kibontott ajtók felhasználásával tervezzük kialakítani.

WC válaszfalak

Szerelt jellegű WC-kabinrendszer készítése kompletten, lábakkal, zárral, foglaltságjelzővel, WEDI 3000-es széria 28 mm vastag kétoldalt laminált faforgácslapból, szerelvényekkel, foglaltságjelző zárral, porszórt vagy eloxált aluprofilokkal, 90 cm széles előlap ajtóval.

Külső ablakok

Műanyag kültéri nyílászárók, hőszigetelt, fokozott légzárású ablakok szerelvényezve, finombeállítással, tokosztott bukó-nyíló/bukó-nyíló, külső belső könyöklővel szegésekkel és tömítésekkel.

Szeged, 2014. június hó

Csapi Zsolt

műszaki ellenőr